مکانات اور شہری غریبی کے خاتمے کی وزارت
وزیر اعظم جناب نریندر مودی نے آج کانپور میٹرو ریل پروجیکٹ کا افتتاح کیا
ترجیحی راہداری کے تمام 9 اسٹیشن ’ گرین بلڈنگ کونسل ‘ کی پلاٹینیم ریٹنگ سے سرٹیفائیڈ ہیں
ترجیحی راہداری کا کام 2 سال سے بھی کم وقت میں پورا کیا گیا
نئی دلّی ،28 دسمبر/ وزیر اعظم جناب نریندر مودی نے آج کانپور میٹرو ریل پروجیکٹ کے مکمل شدہ سیکشن کا افتتاح کیا ۔ شہری آمد و رفت میں بہتری ، حکومت کی اہم ترجیحات میں سے ایک ہے ۔ کانپور میٹرو ریل پروجیکٹ کے مکمل شدہ سیکشن کا افتتاح ، اِسی سمت میں ایک اور قدم ہے ۔
اس کے ساتھ آئی آئی ٹی کانپور سے موتی جھیل تک کا 9 کلو میٹر طویل سیکشن مکمل ہو گیا ہے ۔ کانپور میں میٹرو ریل پروجیکٹ کی کل لمبائی 32 کلو میٹر ہے ، جس میں دو راہداریاں ہیں اور اس میں 13 کلو میٹر کا سیکشن زیر زمین ہو گا ۔ اس کی تعمیر 11000 کروڑ روپئے کی لاگت سے کی جا رہی ہے ۔ راہداری - 1 میں 21 میٹرو اسٹیشن ہوں گے ، جب کہ راہداری – 2 میں 8 میٹرو اسٹیشں ہوں گے ۔
کانپور گنگا کے کنارے بسا اتر پردیش کا ایک صنعتی شہر ہے ۔ یہ شہر اپنی صنعتوں ، خاص طور پر چمڑے اور اون کے لئے مشہور ہے ۔ کانپور ملک کی جدو جہد آزادی میں اپنے رول کے لئے بھی جانا جاتا ہے ۔ یہ شہر تعلیم کے شعبے میں بھی لیڈر ہے ، جہاں کئی اہم ادارے موجود ہیں ۔ کانپور کی موجودہ آبادی تقریباً 51 لاکھ ہے ، جس کے 2041 ء تک 65 لاکھ تک پہنچنے کی امید ہے ۔
کانپور شہر میں بڑے پیمانے پر ترقی کی وجہ سے گاڑیوں کی تعداد میں کافی اضافہ ہوا ہے ۔ شہر میں تیزی سے چلنے والے اور رکاوٹ سے پاک سرکاری ٹرانسپورٹ نظام کو نافذ کرنے کی ضرورت عرصے سے محسوس کی جا رہی تھی ۔ اس ضرورت کے پیش نظر مرکز اور ریاستی حکومت نے عالمی درجے کے کانپور میٹرو ریل پروجیکٹ کو نافذ کرنے کا فیصلہ کیا ۔
کانپور میٹرو ریل پروجیکٹ کے 9 کلو میٹر طویل سیکشن پر ، جس کا آج افتتاح کیا گیا ہے ، کانپور اور موتی جھیل کے درمیان 9 میٹرو اسٹیشن ہیں ۔ اس پروجیکٹ کی تکمیلی لاگت 11076.48 کروڑ روپئے ہے اور مکمل ہونے کا وقت 5 سال ہے ۔
کانپور میٹرو ریل پروجیکٹ 2 راہداریوں پر مشتمل ہے ۔ پہلی راہداری آئی آئی ٹی کانپور سے نوبستا تک ہے ، جو 23.8 کلو میٹر طویل ہے ، جب کہ دوسری راہداری چندر شیکھر آزاد زرعی یونیورسٹی سے برّا – 8 تک ہے ، جو 8.6 کلو میٹر طویل ہے ۔
|
|
کاریڈور کا نام
|
|
کاریڈور کی لمبائی 
|
|
اسٹیشنوں کی تعداد
|
|
ستونوں پر
|
|
زیر زمین
|
|
میزان
|
|
ستونوں پر
|
|
زیر زمین
|
|
میزان
|
|
آئی آئی ٹی کانپور سے نوبستا
|
|
15-2
|
|
8-6
|
|
23-8
|
|
14
|
|
7
|
|
21
|
|
زرعی یونیورسٹی سے برّا – 8
|
|
4-2
|
|
4-4
|
|
8-6
|
|
4
|
|
4
|
|
8
|
||
||
||
||
||
||
||
|
پروجیکٹ کی راہداری – 1 کے 9 کلو میٹر طویل ترجیحی سیکشن میں آئی آئی ٹی کانپور سے  ہیں ، جس کا افتتاح اتر پردیش کے وزیر اعلیٰ نے 15 نومبر ، 2019 ء کو کیا تھا ۔ کووڈ کی دوسری لہر کے باوجود کانپور میٹرو ریل پروجیکٹ نے تعمیرات کا کام تیزی سے جاری رکھا اور تمام رکاوٹوں اور چیلنجوں پر قابو پایا ۔ یو پی ایم آر سی کی ٹیم تمام سول ، سسٹم ، ٹریک ، سگنلنگ ، لفٹ اور ایسکیلیٹر ، ٹریکشن کا کام دو سال سے بھی کم عرصے میں مکمل کرنے میں کامیاب ہوئی ۔
کووڈ – 19 وباء کی پہلی اور دوسری لہر کے باوجود تعمیراتی کام شروع ہونے کے دو سال سے بھی کم عرصے میں تجرباتی ٹرین شروع کی گئی ، جو اپنے آپ میں ایک ریکارڈ ہو گا ۔
ترجیحی راہداری میں تمام 9 اسٹیشنوں کو گرین بلڈنگ کونسل کی پلاٹینیم درجہ بندی کا سرٹیفکیٹ دیا گیا ہے ۔ کانپور میٹرو کی پوری 9 کلو میٹر طویل پٹی گرین بلڈنگ ضابطوں کے مطابق تیار کی گئی ہے ، جس سے یہ ماحول کے لئے بہت محفوظ ہے ۔ گرین بلڈنگ ضابطوں پر سختی سے عمل درآمد کی وجہ سے اسے ماحولیات کے بندوبست کے لئے آئی ایس او – 14001 کا سرٹیفکیٹ بھی دیا گیا ہے ، جب کہ تحفظ کے بندوبست کے لئے اِسے آئی ایس او – 45001 کے سرٹیفکیٹ سے سرفراز کیا گیا ہے ۔
ڈبل ٹی – گرڈرس : ملک میں پہلی مرتبہ ستونوں پر میٹرو اسٹیشن کی تعمیر کے لئے ڈبل ٹی – گرڈرس کا استعمال کیا گیا ۔
ٹوئن پائر کیپ : پہلی مرتبہ بھارت میں ڈپو اینٹری / ایگزٹ لائن کے لئے پورٹل بندوبست کے بجائے ٹوئن پائر کیپ کا استعمال کیا گیا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 14903
(Visitor Counter : 143